CELEX: 62013CN0531
Language: et
Date: 2013-10-08 00:00:00
Title: Kohtuasi C-531/13: Eelotsusetaotlus, mille on esitanud Verwaltungsgerichtshof (Austria) 8. oktoobril 2013 — Kornhuber jt

18.1.2014   
            
            
               ET
            
            
               Euroopa Liidu Teataja
            
            
               C 15/5
            
         Eelotsusetaotlus, mille on esitanud Verwaltungsgerichtshof (Austria) 8. oktoobril 2013 — Kornhuber jt
   (Kohtuasi C-531/13)
   2014/C 15/05
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgerichtshof
   
      Põhikohtuasja pooled
   
   
      Kaebuse esitajad: Marktgemeinde Straßwalchen, Heinrich Kornhuber, Helga Kornhuber, Karoline Pöckl, Heinz Kornhuber, Marianne Kornhuber, Wolfgang Kornhuber, Andrea Kornhuber, Alois Herzog, Elfriede Herzog, Katrin Herzog, Stefan Asen, Helmut Zopf, Ingrid Zopf, Silvia Zopf, Daniel Zopf, Maria Zopf, Anton Zopf sen., Paula Loibichler, Theresa Baumann, Josep Schindlauer, Christine Schindlauer, Barbara Schindlauer, Bernhard Schindlauer, Alois Mayrhofer, Daniel Mayrhofer, Georg Rindberger, Maria Rindlberger, Georg Rindlberger sen., Max Herzog, Romana Herzog, Michael Herzog, Markus Herzog, Marianne Herzog, Max Herzog sen., Helmut Lettner, Maria Lettner, Anita Lettner, Alois Lettner sen., Christian Lettner, Sandra Lettner, Anton Nagelseder, Amalie Nagelseder, Josef Nagelseder, Gabriele Schachinger, Thomas Schachinger, Andreas Schinagl, Michaela Schinagl, Lukas Schinagl, Michael Schinagl, Maria Schinagl, Josef Schinagl, Johannn Mayr, Christine Mayr, Martin Mayr, Christian Mayr, Johann Mayr sen., Gerhard Herzog, Anton Mayrhofer, Siegfried Zieher
   
      Vastustaja: Bundesminister für Wirtschaft, Familie und Jugend
   
      Menetlusosaline: Rohöl-Aufsuchungs AG
   
      Eelotsuse küsimused
   
   
               1)
            
            
               Kas maagaasi ajaliselt ja koguseliselt piiratud proovikaevandamisel, mis viiakse läbi geoloogilise uuringu eesmärgil tehtavate puurimistööde raames, et uurida maagaasi püsiva tootmise majanduslikku tasuvust, on tegemist „maagaasi tootmi(sega) kaubanduslikul otstarbel” vastavalt nõukogu 27. juuni 1985. aasta direktiivi 85/337/EMÜ teatavate riiklike ja eraprojektide keskkonnamõju hindamise kohta (1) I lisa punktile 14, mida on muudetud Euroopa Parlamendi ja nõukogu direktiiviga 2009/31/EÜ (direktiiv 85/337) (2)?
               Juhul kui vastus esimesele küsimusele on jaatav, esitatakse järgmised küsimused:
            
         
               2)
            
            
               Kas direktiivi 85/337 I lisa punktiga 14 on vastuolus siseriiklik õigusnorm, mis ei seo maagaasi tootmisel direktiivi 85/337 I lisa punktis 14 nimetatud künniseid mitte tootmisega, vaid „kaevandamisega sondi kohta”?
            
         
               3)
            
            
               Kas direktiivi 85/337 tuleb tõlgendada nii, et põhikohtuasjaga sarnases olukorras, kus taotletakse luba maagaasi proovikaevandamiseks geoloogilise uuringu eesmärgil tehtavate puurimistööde raames, peab pädev asutus kontrollima keskkonnamõju hindamise kohustuse tuvastamiseks ainult kõiki samalaadseid projekte, täpsemalt kõiki omavalitsusüksuse territooriumil kasutusele võetud puurauke nende kumulatiivse toime suhtes?
            
         
      (1)  EÜT L 175, lk 40; ELT eriväljaanne 15/01, lk 248.
   
      (2)  EÜT L 140, lk 114.